Official Journal L 076 , 22/03/2003 P. 0025 - 0039



Id-Deċiżjoni tal-Kummissjoni ta’ l-14 ta’ Frar 2003 li tistabilixxi kriterji ekoloġiċi riveduti għall-għoti ta’ l-eko-tikketta Komunitarja għal deterġenti tal-londri u li temenda d-Deċiżjoni 1999/476/KE (notifikata taħt dokument numru C(2003) 143) (Test b’relevanza għaż-ŻEE) (2003/200/KE) IL-KUMMISSJONI TAL-KOMUNITAJIET EWROPEJ, Wara li kkunsidra it-Trattat li jistabbilixxi l-Komunità Ewropea, Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta ta’ l-għoti ta’ l-eko-tikketta Komunitarja [1], u b’mod partikolari t-tieni subparagrafu ta’ l-Artikolu 6(1) tiegħu, Billi: (1) Taħt ir-Regolament (KE) Nru 1980/2000 l-eko-tikketta Komunitarja tista’ tingħata lill-prodott li jippossiedi karatteristiċi li jippermettulu li jikkontribwixxi b’mod sinifikanti għal titjib b’relazzjoni ma’ aspetti prinċipali ambjentali. (2) Ir-Regolament (KE) Nru 1980/2000 jipprovdi li kriterji speċifiċi għall-eko-tikketta għandhom jiġu stabbiliti skond gruppi ta’ prodotti. (3) Jipprovdi wkoll li r-reviżjoni tal-kriterji ta’ l-eko-tikketta, kif ukoll l-istima u l-verifikazzjoni tal-ħtiġiet relatati mal-kriterji, għandhom iseħħu fi żmien biżżejjed qabel qabel it-tmiem tal-perjodu ta’ validità tal-kriterji speċifikati għal kull grupp ta’ prodotti. (4) Huwa xieraq li jiġu riveduti il-kriterji ekoloġiċi li kienu stabbiliti bid-Deċiżjoni tal-Kummissjoni 1999/476/KE ta’ l-10 ta’ Ġunju 1999 li jistabbilixxu kriterji ekoloġiċi għall-għoti ta’ l-eko-tikketta Komunitarja għad-deterġenti tal-londri [2] sabiex jirrifletti l-iżviluppi tas-suq. Fl-istess waqt, il-perjodu ta’ validità ta’ dik id-Deċiżjoni kif estiża bid-Deċiżjoni 2002/172/KE [3] u d-definizzjonijiet tal-gruppi tal-prodotti għandhom jiġu modifikati. (5) Deċiżjoni ġdida għandha tiġi adottata li tistabbilixxi l-kriterji speċifiċi ekoloġiċi għal dan il-grupp ta’ prodotti, li għandha tkun valida għall-perjodu ta’ ħames snin. (6) Huwa xieraq li, għal perjodu limitat ta’ mhux aktar minn 18-il xahar, kemm il-kriterji l-ġodda u l-kriterji stabbiliti bid-Deċiżjoni 1999/476/KE għandhom ikunu validi flimkien, sabiex jippermettu żmien suffiċjenti biex il-kumpaniji li ingħataw jew applikaw għall-għoti ta’ eko-tikketta għall-prodotti tagħhom qabel id-data ta’ l-applikazzjoni ta’ din id-Deċiżjoni li jadattaw dawk il-proodotti biex jikkonformaw mal-kriterji l-ġodda. (7) Il-miżuri kif provduti f’din id-Deċiżjoni huma bbażati fuq l-abbozz tal-kriterji żviluppati mill-Bord ta’ l-Unjoni Ewropea dwar l-itikkettjar ekoloġiku stabbilit taħt l-Artikolu 13 tar-Regolament (KE) Nru 1980/2000. (8) Il-miżuri li għalihom tipprovdi din id-Deċiżjoni huma skond l-opinjoni tal-Kumitat istitwit bl-Artikolu 17 tar-Regolament (KE) Nru 1980/2000, ADOTTAT DIN ID-DEĊIŻJONI: L-Artikolu 1 Sabiex jingħata l-eko-tikketta Komunitarja taħt ir-Regolament (KE) Nru 1980/2000, deterġent tal-londri għandu jaqa’ fil-grupp ta’ prodotti "deterġenti tal-londri" kif definiti fl-Artikolu 2, u għandhom jikkonformaw mal-kriterji akoloġiċi stipulati fl-Anness li jinsab ma’ din id-Deċiżjoni. L-Artikolu 2 Il-grupp ta’ prodotti "deterġenti tal-londri" għandu jikkomprendi d-detrġenti kollha tal-londri, f’forma ta’ trab, likwida jew f’xi forma oħra, għall-ħasil ta’ tessuti u li huma maħsuba biex jintużaw prinċipalment f’magni tad-dar, iżda mhux eskluż l-użu f’londris awtomatiċi u londris komuni. L-Artikolu 3 Għal għanijiet amministrattivi in-numru tal-kodiċi tal-grupp tal-prodotti assenjat lil dan il-grupp ta’ prodotti għandu jkun "6". L-Artikolu 4 L-Artikolu 3 tad-Deċiżjoni 1999/476/KE huwa sostitwit b’dan li ġej: "L-Artikolu 3 Id-definizzjoni tal-grupp tal-prodotti u l-kriterji speċifiċi ekoloġiċi għall-grupp tal-prodotti għandha tkun valida sal-31 ta’ Awissu 2002." L-Artikolu 5 Din id-Deċiżjoni tapplika mill-1 ta’ Marzu 2003 sad-29 ta’ Frar 2008. Prodotti li jaqgħu taħt il-grupp ta’ prodotti "deterġenti tal-londri" li diġà ingħataw l-eko-tikketta qabel l-1 ta’ Marzu 2003 jistgħu jkomplu jużaw dik it-tikketta sal-31 ta’ Awissu 2004. Produtturi ta’ prodotti li jaqgħu fil-grupp ta’ prodotti "deterġenti tal-londri" li diġà applikaw għall-għoti ta’ l-eko-tikketta qabel l-1 ta’ Marzu 2003 jistgħu jingħataw l-eko-tikketta taħt it-termini tad-Deċiżjoni 1999/476/KE. F’dawn il-każi t-tikketta tista’ tintuża sal-31 ta’ Awissu 2004. L-Artikolu 6 Din id-Deċiżjoni hija indirizzata lill-Istati Membri. Magħmula fi Brussel, fl-14 ta’ Frar 2003. Għall-Kummissjoni Margot Wallström Membru tal-Kummissjoni [1] ĠU L 237, tal-21.9.2000, p. 1. [2] ĠU L 187, ta’ l-20.7.1999, p. 52. [3] ĠU L 56, 27.2.2,20 p. 32. -------------------------------------------------- L-ANNESS QAFAS Il-miri tal-kriterji Dawn il-kriterji jimmiraw b’mod partikolari li jippromwovu: - iffrankar ta’ trasport u enerġija billi jiffavorixxu deterġenti kompatti tal-londri, - tnaqqis fit-tniġġiż ta’ l-ilma biulli jitnaqqas il-volum ta’ kimiċi totali wżati fil-prodotti u billi jillimitaw l-użu ta’ ingredjenti potenzjalment perikolużi, - tnaqqis ta’ produzzjoni ta’ skart billi jitnaqqas l-ammont ta’ pakkeġġar primarju. B’żieda, l-kriterji jtejjbu l-konsapevolezza ambjentali tal-konsumaturi. Il-kriterji huma ffissati f’livelli li jippromwovu t-tikkettjar tad-deterġenti tal-londri li għandhom impatt ambjentali baxx. Stima u ħtiġiet ta’ verifikazzjoni L-istima speċifika u l-ħtiġiet ta’ verifikazzjoni huma ndikati f’kull kriterju. Fejn l-applikant huwa meħtieġ li jipprovdi dikjarazzjonijiet, dokumentazzjoni, rapporti ta’ testijiet ta’ analiżi, jew xi evidenza oħra biex juri l-konformità mal-kriterji, huwa miftiehem li dawn jistgħu joriġinaw mill-applikant u/jew il-provditur/i tiegħu u/jew il-provditur/i tiegħu, eċċ, kif xieraq. Fejn possibbli, l-ittestjar għndu jitwettaq minn laboratorji li jikkonformaw mal-ħtiġiet ġenerali ta’ EN OSI 17025 jew ekwivalenti. Fejn xieraq, il-metodi tat-test barra minn dawk indikati għal kull kriterju jistgħu jintużaw jekk il-Korp Kompetenti li jistma l-applikazzjoni jaċċetta l-ekwivalenza tagħhom. Il-konċentrazzjoni ta’ ingredjenti fil-prodott, li timplika ħtieġa għad-dokumentazzjoni ta’ konformità mal-kriterji ekoloġiċi, hija ġeneralment definita bħala ≥ = 0,1 % skond il-piż tal-preparazzjoni. Din il-konċentrazzjoni hija definita bħala ≥ = 0,01 % skond il-piż tal-preparazzjoni għall-kriterju dwar sustanzi jew preparazzjonijiet perikolużi, ta’ ħsara jew tossiċi. Appendiċi!A. jippresenta d-database ta’ l-ingredjenti tad-deterġenti (lista DID) li fiha l-ingredjenti l-aktar użati fil-formulazzjonijiet tad-deterġenti. Għandha tintuża biex tinkiseb id-data għall-kalkolazzjonijiet ta’ CDVtox u għall-istima tal-biodegradabilità tas-surfactants. Fejn xieraq, l-applikant jista’ juża reviżjonijiet sussegwenti tad-database ta’ l-ingredjenti tad-deterġenti hekk kif isiru disponibbli. Għal ingredjenti li m’humiex inklużi fil-lista DID, l-applikant għandu, taħt ir-responsabbiltà tiegħu stess, isib il-valuri adattati għall-parametri relevanti bili juża l-linja deskritta fl-Appendiċi IB. Għal ingredjenti li m’humiex elenkati fil-lista DID, l-applikant jista’ juża linja biex jipprovdi d-dokumentazzjoni meħtieġa ta’ degradabilità anerobika deskritta fl-Appendiċi IC. Fejn xieraq, il-Korpi Kompetenti jistgħu jeħtieġa dokumenti ta’ sostenn u jistgħu jwettqu verifikazzjonijiet indipendenti. Il-Korpi Kompetenti huma rakkomandati li jagħtu kont ta’ l-implimentazzjoni ta’ skemi ta’ mmaniġġar rikonoxxuti ambjentali, bħall-EMAS jew OSI 14001, meta jistmaw applikazzjonijiet u jimmonitorjaw il-konformità mal-kriterji (nota: m’huwiex meħtieġ li jiġu implimentati dawk l-iskemi ta’ mmaniġġar). Unità funzjonali u doża ta’ referenza L-unità funzjonali hija espressa fi g/ħasla (grammi kull ħasla). Għal deterġenti li jifilħu għall-istrapazz dan huwa relatat mad-doża kull tagħbija ta’ 4,5 kg (tessuti niexfa) u għal deterġenti li ma jifilħux għall-istrapazz, għad-doża kull tagħbija ta’ 2,5 kg (tessuti niexfa) fil-magna tal-ħasil. Id-doża rakkomandata mill-manifattur lill-kosumatur għal għebusija ta’ ilma ta’ 2,5 mmol CaCO3/l u tessuti "imħammġa normali" hija meħuda bħala d-doża ta’ referenza għall-kalkolazzjoni tal-kriterji ekoloġiċi, u t-test tat-twettieq tal-ħasil. Jekk l-għebusija ta’ l-ilma ta’ 2,5 mmol CaCO3/l ma tkunx relevanti fl-Istati Membri li fihom id-detrġent huwa marketed, l-applikant għandu jispeċifika d-doża wżata bħala referenza. KRITERJI 1. Kemikali totali Il-kemikali totali huma d-doża rakkomandata fi g/ħasla nieqes il-kontenut ta’ ilma. L-ammont ta’ kemnikali totali m’għandux jeċċedi l-100 g/ħasla. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti, flimkien mad-dettalji tal-kalkolazzjonijiet li juri l-konformità ma’ dan il-kriterju. 2. Ingredjenti inorganiċi li ma jdubux L-ammont totali ta’ ingredjenti inorganiċi li ma jdubux fid-doża rakkomandata għandu jkun anqas minn 30 g/ħasla. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti, flimkien mad-dettalji tal-kalkolazzjonijiet li juri l-konformità ma’ dan il-kriterju. 3. Tossiċità għal organiżmi akwatiċi It-tossiċità kritika ta’ diluzzjoni skond il-volum (CDVtox) hija kalkolata għal kull ingredjent (i) bl-użu ta’ l-ekwazzjoni li ġejja: CDV = weight · LF LTE · 1000 fejn il-piż (i) huwa l-piż ta’ l-ingredjent għal kull doża rakkomandata, LF huwa l-fattur tat-tagħbija u LTE hija l-konċentrazzjoni ta’ l-effett ta’ tossiċità f’tul ta’ żmien ta’ l-ingredjent. Il-valuri tal-parametri LF u LTE għandhom ikunu kif mogħtija fil-lista tad-database ta’ l-ingredjent tad-deterġent (lista DID) fl-Appendiċi 1A. Jekk l-ingredjent in kwistjoni mhux inkluż fil-lista DID, l-applikant għandu jistma l-valuri tagħhom billi jsegwi l-linja deskritta fl-Appendiċi 1B. Is-CDVtox huwa sommat għal kull ingredjent, li jafgħmel is-CDVtox għall-prodott: CDVtox= Σ CDVtox(ingredient) Is-Vtox tad-doża rakkomandata m’għandux jeċċedi l-4500 l/ħasla. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti, flimkien mad-dettalji tal-kalkolazzjonijiet tas-CDVtox li juri l-konformità ma’ dan il-kriterju. 4. Fosfati L-ammont totali ta’ fosfati (bħala sodju tripolyphosphate-STPP) fid-doża rakkomandata m’għandux jeċċedi l-25 g/ħasla. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti, flimkien mad-dettalji tal-kalkolazzjonijiet li juri l-konformità ma’ dan il-kriterju. 5. Biodegradabilità ta’ surfactants (a) Biodegradabilità lesta (erobika) Kull surfactant użat fil-prodott għandu jkun biodegradabbli malajr. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti. Il-lista DID (ara Appendiċi IA) tindika jekk surfactant speċifiku huwiex biodegradabbli erobikament jew le (jiġifieri dawk li jkollhom id-daħla ta’ "Y" fil-kolonna dwar il-biodegradabilità erobika m’għandhom jintużaw). Għal surfactants li m’humiex inklużi fil-lista DID, l-informazzjoni relevanti minn letteratura jew sorsi oħra, jew ir-riżultati adattati tat-test, li turi li huma erobikament biodegradabbli għandha tiġi provduta. It-testijiet għal biodegradabilità lesta għandhom ikunu kif imsemmija fid-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi li jirrelataw mal-klassifikazzjoni, pakkeġġar u tikkettjar ta’ sustanzi perikolużi [1], u l-emendi sussegwenti tagħha, b’mod partikolari l-metodi dettaljati fl-Anness V.C4, jew il-metodi tat-test ekwivalenti tagħhom OKEI 301 A-F, jew it-testijiet ekwivalenti tagħhom OSI. Il-prinċipju tieqa ta’ għaxart ijiem m’għandux japplika. Il-livelli li jgaħddu għandhom ikunu ta’ 70 % għat-testijiet imsemmija fl-Anness V.C4(A) u C4(B) li jinsab mad-Direttiva 67/548/KEE (u t-testijiet ekwivalenti tagħhom OKEI 301 A u E u ekwivalenti OSI), u għandhom ikunu ta’ 60 % għat-testijiet C4-C, D, E u F (u t-testijiet ekwivalenti tagħhom OKEI 301 B, C, D u F u l-ekwivalenti OSI). (b) Biodegradabilità anerobika Kull surfactant użat fil-prodott għandu jkun anerobikament biodegradabbli. Stima u verifikazzjoni: il-formulazzjoni eżatta tal-prodott għandha tiġi provduta. Il-lista DID (ara Appendiċi IA) tindika jekk surfactant speċifiku ikunx anerobikament biodegradabbli jew le (jiġifieri dawk li jkollhom id-daħla "Y" fil-kolonna dwar il-biodegradabilità anerobika m’għandhomx jintużaw). Għal surfactants li m’humiex inklużi fil-lista DID, l-informazzjoni relevanti minn letteratura jew sorsi oħra, jew ir-riżultati adattati tat-test, li juri li huma anerobikament biodegradabbli għandha tiġi provduta. It-test ta’ referenza għal degradabilità anerobika għandu jkun OSI 11734, ECETOC Nru 28 (Ġunju 1988) jew metodu ta’ test ekwivalenti, bil-ħtieġa ta’ 60 % degradabilità aħħarija taħt kondizzjonijiet anerobiċi. Metodu tat-test li jissimulaw il-kondizzjonijiet f’ambjent relevanti anerobiku jistgħu wkoll jintużaw biex jiddokumentaw li 60 % tad-degradabilità aħħarija tkun inkisbet taħt kondizzjonijiet anerobiċi (ara Appendiċi IC). 6. Sustanzi jew preparazzjonijiet perikolużi, riskjużi jew tossiċi (a) L-ingredjenti li ġejjin m’għandhomx ikunu nklużi fil-prodott, jew bħala parti tal-formulazzjoni jew bħala parti minn xi preparazzjoni nkluża fil-formulazzjoni: - alkyl phenol ethoxylates (APEOs) u derivattivi tiegħu, - nitromusks u polycyclic musks, inkluż per eżempju: - musk xylene: 5-tert-butyl-2,4,6-trinitro-m-xylene, - musk ambrette: 4-tert-butyl-3-methoxy-2,6-dinitrotoluene, - moskene: 1,1,3,3,5-pentamethyl-4,6-dinitroindan, - musk tibetine: 1-tert-butyl-3,4,5-trimethyl-2,6-dinitrobenzene, - musk ketone: 4’-tert-butyl-2’,6’-dimethyl-3’,5’-dinitroacetaphenone, - HHCB:1,3,4,6,7,8-hexahydro-4,6,6,7,8,8,-hexamethylcyclopenta(g)-2- benzopyran, - AHTN: 6-acetyl-1,1,2,4,4,7-hexamethyltetralin, - EDTA (ethylenediamine tetraacetate), - NTA (nitrilotriacetate). Stima u verifikazzjoni: l-applikant għandu jipprovdi dikjarazzjoni li s-sustanzi elenkati ma jkunux ġew inklużi fil-prodott. (b) Melh quaternary ammonium li m’humiex biodegradabbli malajr m’għandhomx jintużaw. Stima u verifikazzjoni: l-applikant għandu jipprovdi l-formulazzjoni eżatta tal-prodott, flimkien ma’ dokumentazzjoni li turi l-biodegradabilità ta’ xi melħ quaternary ammonium użat, u dikjarazzjoni ta’ konformità ma’ din il-ħtieġa. (ċ) It-total ta’ phosphonates li m’humiex biodegradabbli malajr (erobikament) m’għandux jeċċedi ż-0,5 g/ħasla fid-doża rakkomandata. Stima u verifikazzjoni: l-applikant għandu jipprovdi l-formulazzjoni eżatta tal-prodott, flimkien ma’ dokumentazzjoni li turi l-biodegradabilità ta’ kull phosphonates użati, u dikjarazzjoni ta’ konformità ma’ din il-ħtieġa. (d) Ebda ingredjent m’għandu jiġi inkluż fil-prodott li huwa klassifikat jew li jista’ jiġi klassifikat bħala: - R40 (evidenza limitata ta’ effetti karċinoġeniċi), - R45 (jista’ jikkawża l-kanċer), - R46 (jista’ jikkawża ħsara ġenetika li tintiret), - R49 (jista’ jikkawża l-kanċer jekk jinġibed man-nifs), - R50-53 (tossiku ħafna għall-organiżmi akwatiċi, jista’ jikkawża effetti kuntrarji f’termini ta’ żmien fit-tul fl-ambjent akwatiku), - R51-53 (tossiku għall-organiżmi akwatiċi, jista’ jikkawża effetti kuntrarji f’termni ta’ żmien fit-tul fl-ambjent akwatiku), - R59 (perikoluż għas-saff ta’ l-ozone), - R60 (jista’ jfixkel il-fertilità), - R61 (jista’ jikkawża ħsara lit-tarbija mhux imwielda), - R62 (riskju possibbli għal tfixkil fil-fertilità), - R63 (riskju possibbli ta’ ħsara lit-tarbija mhux imwielda), - R64 (jista’ jikkawża ħsara lil trabi li jerdgħu), - R68 (riskji possibbli ta’ effetti rriversibbli), jew xi kombinazzjoni tagħhom skond id-Direttiva 67/548/KEE u l-emendi sussegwenti tagħha, jew skond id-Direttiva 1999/45/KE tal-Parlament Ewropew u tal-Kunsill tal-31 ta’ Mejju 1999 li tikkonċerna l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri li jirrelataw mal-klassifikazzjoni, pakkeġġar u tikkettjar ta’ preparazzjonijiet perikolużi [2], u l-emendi sussegwenti tagħha. Kull sustanza jew ingredjenti ta’ kull preparazzjoni wżati fil-formulazzjoni li teċċedi ż-0,01 % tal-prodott finali għandha wkoll tħares il-ħtiġiet ta’ hawn fuq. Ebda preservattivi m’għandhom jintużaw li huma jew li jistgħu jiġu klassifikati bħala R50-53, ikun x’ikun l-ammont tagħhom. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti. Kopji tal-materjal ta’ folji ta’ informazzjoni ta’ sigurezza għandhom jiġu provduti għall-ingredjenti kolla (sew sustanzi jew preparazzjonijiet). Dikjarazzjoni ta’ konformità ma’ dan il-kriterju għandha tiġi provduta mill-applikant. (e) Il-prodott m’gaħndux jiġi kklassifikat bħala R43 (jista’ jikkawża sensibilizzazzjoni permezz ta’ kuntatt mal-ġilda) skond id-Direttiva 1999/45/KE tal-Parlament Ewropew u tal-Kunsill tal-31 ta’ Mejju 1999 li tikkonċerna l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri li jirrelataw mal-klasifikazzjoni, pakkeġġar u tikkettjar ta’ preparazzjonijiet perikolużi. Stima u verifikazzjoni: il-formulazzjoni eżatta tal-prodott għandha tiġi provduta lill-Korp Kompetenti, flimkien ma’ kopji tal-materjal tal-folji ta’ l-informazzjoni ta’ kull ingredjent li għandhom jindikaw il-klassifikazzjoni relevanti jew nuqqas tagħha ta’ kull ingredjent, u wkoll dikjarazzjoni ta’ konformità ma’ dan il-kriterju. (f) kull ingredjent miżjud mal-prodott bħala fwieħa għandu jkun ġie mnifatturat u/jew ittrattat billi jegwi l-kodiċi ta’ prattika ta’ l-Assoċjazzjoni Internazzjonali tal-Fwieħa. Stima u verifikazzjoni: dikjarazzjoni tal-konformità għandha tiġi pġrovduta. 7. Purità ta’ l-enzimi Il-mikro-organiżmu ta’ produzzjoni ta’ l-enżimi għandu jkun assenti mill-preparazzjoni finali ta’ l-enżimi. Stima u verifikazzjoni: rapport tat-test jew ċertifikat mill-produttur ta’ l-enżimi għandu jiġi provdut lill-Korp Kompetenti. 8. Ħtiġiet ta’ pakkeġġar (a) Jekk miljiet oħra ma jkunux provduti, il-piż totali tal-pakkeġġar primarju m’għandux jeċċedi 3,7 g kull ħasla għal pilloli u 1,7 g kull ħasla għall-prodotti l-oħra kollha. (b) Jekk miljiet oħra huma provduti il-piż totali tal-pakkeġġar primarju m’għandux jeċċedi 7 g għal kull ħasla u l-manifattur għandu jipprovdi miljiet oħra. Il-piż tal-pakkeġġar ta’ miljiet oħra m’għandux jeċċedi l-1.7 g kull ħasla. (ċ) Lippakkeġġar tal-kartun għandu jikkonsisti fi ≥ 80 % materjal riċiklat. (d) Pakkeġġar primarju tal-plastik għandu jiġi tikkettjat skond l-OSI 1043. Stima u verifikazzjoni: l-applikant għandu jipprovdi kampjun ta’ l-ippakkeġġar, flimkien ma’ dikjarazzjoni li tindika l-konformità ma’ kull parti ta’ dan il-kriterju. Kalkolazzjoni tal-piż ta’ l-ippakkeġġar primarju u dikjarazzjoni fir-rigward tal-perċentwali tal-materjal riċiklat għandhom jiġu provduti lill-Korp Kompetenti. Pakkeġġar primarju kif definit fid-Direttiva 94/62/KE tal-Parlament Ewropew u tal-Kunsill ta’ l-20 ta’ Diċembru 1994 dwar pakkeġġar u skart tal-pakkeġġar [3]. 9. Esekuzzjoni tal-ħasil Il-prodott għandu jiġi mqabbel fl-esekuzzjoni tiegħu tal-ħasil ma’ deterġenti ta’ referenza ta’ l-istess tip skond it-test ta’ esekuzzjoni ta’ l-UE għad-deterġenti eko "Għoti ta’ l-eko-tikketta ta’ l-UE għad-deterġenti tal-londri: test ta’ esekuzzjoni ta’ deterġenti tad-djar" (verżjoni 4 ta’ Diċembru 2002 u l-emendi sussegwenti tagħha). Stima u verifikazzjoni: l-applikant għandu jipprovdi rapport tat-test li jindika li l-prodott jikkonforma mal-ħtiġiet minimi definiti f’dan it-test. 10. Informazzjoni għall-konsumatur (a) Informazzjoni dwar il-pakkeġġar It-test li ġej (jew ekwivalenti) għandu jidher fuq il-prodotti kollha tikkettjati eko fil-grupp tal-prodotti: "ĦASIL AMBJENTALMENT TAJJEB IFFISSER: - londri magħżula minn qabel (per eżempju, skond il-kulur, grad ta’ ħmieġ, tip ta’ fibri), - ħasil b’tagħbija sħiħa, - evita li jintuża deterġent iżżejjed, segwi l-istruzzjonijiet tad-doża, - għażel ċikli tal-ħasil b’temperatura baxxa. Meta tuża dan il-rodott ittekkjat eko u ssegwi dawn l-istruzzjonijiet tkun qed tikkontribwixxi għal tnaqqis ta’ tniġġiż ta’ l-ilma, produzzjoni ta’ skart u konsum ta’ enerġija. Għal aktar informazzjoni żur il-website eko tikketta ta’ l-UE: http://europa.eu.int/ekolabel." Aktar informazzjoni dwar id-deterġent għandha tintgħamel disponibbli fuq talba. Għal dan il-għan, sentenza għandha tidher fuq l-ippakkeġġar li tgħid li jekk il-konsumatur jixtieq li jkun jaf aktar dwar id-deterġent, hu jew hi għandu jikkuntattja lid-dipartiment tal-konsumaturi jew lill-kumpanija jew lill-bejjiegħ bl-imnut. (b) Istruzzjonijiet tad-doża Jekk in-numru tas-CPU (unitajiet ta’ kklirjar ta’ l-esekuzzjoni) fit-test ta’ l-esekuzzjoni tal-ħasil ikun għola minn 24 it-test li ġej (jew ekwivalenti) għandu jkun inkluż fil-pakkett: "Tbajja’ diffiċili jeħtieġu trattament speċjali qabel il-ħasil". Ir-rakkomandazzjonijiet tad-doża għandhom jidhru fuq l-ippakkeġġar tal-prodott, flimkien ma’ rakkomandazzjoni lill-konsumatur biex jikkuntattja lill-rovditur tiegħu ta’ l-ilma jew lill-awtorità lokali sabiex ikun jaf il-grad ta’ għebusija ta’ l-ilma tiegħu tal-vit. Id-dożi rakkomandati għandhom ikunu speċifikati għal tessuti maħmuġin "normali" u "maħmuġin ħafna" u l-firxiet varji ta’ l-għebusija ta’ l-ilma relevanti għall-pajjiżi konċernati u referiti bħala adattati għall-piż tat-tessuti. Jekk l-istruzzjonijiet tad-doża jingħataw permezz ta’ mekkaniżmu tad-doża, il-volum tal-mekkaniżmu (f’ml) għandu wkoll jidher b’mod ċar fuq l-ippakkeġġar. Sabiex il-konsumar jiġi mħajjar li jevita li juża deterġent iżżejjed u jsegwi l-istruzzjonijiet tad-doża, mekkaniżmu tad-doża (tazza) li turi skala ta’ l-anqas fi gradi ta’ 10 ml għandha tkun disponibbli fuq talba jekk ma tkunx inkluża fil-pakkett. L-effiċjenza tal-ħasil għandha tiġi indikata u relatata ma’ "maħmuġin normali" u l-firxiet varji ta’ għebusija ta’ l-ilma konsidrati.. Ir-rakkomandazzjonijiet tad-doża bejn firxa ta’ għebusija ta’ l-ilma 1 (artab), "maħmuġin normali" u l-ogħla firxa ta’ għebusija ta’ l-ilma (3 jew 4), "heavily soiled" m’għandhom ivarjaw b’aktar minn fattur ta’ 2. Id-doża ta’ referenza wżata għat-test ta’ eskuzzjoni tal-ħasil u għall-istima ta’ konformità mal-kriterji ekoloġiċi dwar l-ingredjenti għandha tkun l-istess bħad-doża rakkomandata għal "maħmuġin normali" u l-għebusija ta’ l-ilma li tikkorrispondi għal 2,5 mmol CaCO3/l fl-Istat Membru li fih ikun twettaq it-test. Jekk biss għebusija ta’ l-ilma aktar baxxa minn 2,5 mmol CaCO3/l hija nkluża fir-rakkomandazzjonijiet, id-doża massima rakkomandata għal "maħmuġin normali" għandha tkun aktar baxxa mid-doża ta’ referenza msemmija fil-paragrafu li jiġi qabel. (ċ) Informazzjoni u tikkettjar ta’ l-ingredjenti Ir-rakkomandazzjoni tal-Kummissjoni 89/542/KEE tat-13 ta’Settembru 1989 li tikkonċerna t-tikkettjar ta’ deterġenti u aġenti tat-tindif [4] għandha tiġi applikata. Il-gruppi li ġejjin ta’ ingredjenti għandhom jiġu tikkettjati indipendentement mill-massa tal-kontenut tagħhom: - enżimi: indikazzjoni tat-tip ta’ enżimi (per eżempju protease, lipase); - aġenti li jippriservaw: karatterizzazzjoni u tikkettjar skond in-nomenklatura UIKPA; - disinfettanti: karatterizzazzjoni u tikkettjat skond in-nomenklatura UIKPA. Jekk il-prodott ikun fih il-fwieħa, dan għandu jkun indikat fuq il-pakkett. Stima u verifikazzjoni: kampjun ta’ l-ippakkeġġar tal-prodott għandu jiġi provdut lill-Korp Kompetenti, flimkien ma’ dikjarazzjoni ta’ konformità ma’ kull parti ta’ dan il-kriterju. 11. Informazzjoni li tidher fuq l-eko-tikketta Il-kaxxa 2 ta’ l-eko-tikketta għandu jkun fiha t-test li ġej: "* Jgħin biex jitnaqqas it-tniġġiż ta’ l-ilma * Jgħin biex jitnaqqas il-konsum tar-riżorsi." Stima u verifikazzjoni: l-applikant għandu jipprovdi kampju tal-pakketti tal-prodott li juri t-tikketta, flimkien ma’ dikjarazzjoni ta’ konformità ma’ dan il-kriterju. [1] ĠU L 196, tas-16.8.1967, p. 1. [2] ĠU L 200, tat-30.7.1999, p. 1. [3] ĠU L 365, tal-31.12.1994, p. 10. [4] ĠU L 291, ta’ l-10.10.1989, p. 55. --------------------------------------------------